এদিকে খুলনা বিআরটিএ’র সূত্র জানান, সাইফুর রহমান ২০১১ সাল থেকে চলতি বছরের জানুয়ারি পর্যন্ত বিভিন্ন দফায় বিআরটিএ খুলনা ও বাগেরহাটে কর্মরত ছিলেন। সর্বশেষ তিনি খুলনা বিআরটিএ’র মোটরযান পরিদর্শকের অতিরিক্ত দায়িত্বে থেকে বড় ধরনের দুর্নীতির সঙ্গে জড়িয়ে পড়েন। এ কারণে তাকে মোটরযান পরিদর্শকের অতিরিক্ত দায়িত্ব থেকে অব্যাহতি দিয়ে বিআরটিএ’র রাজশাহী অফিসে তার মূলপদ ম্যাকানিক্যাল অ্যাসিসটেন্ট পদে বদলি করা হয়। সেখান থেকেও কিছু দিনের ব্যবধানেই তাকে ঢাকায় বিআরটিএ’র সদর দফতরে বদলি করা হয়।